jkorsvik/nowiki_second_scrape_merged huggingface dataset:
Beate Sjåfjell

Beate Kristine Sjåfjell (født 1968) er en norsk jurist. Hun er professor ved Universitetet i Oslo (fra 2011), og professor II ved Norges teknisk-naturvitenskapelige universitet.Sjåfjells primære fagområder er selskapsrett og corporate governance (selskapsstyring). Hun er stifter og leder for Det juridiske fakultet i Oslos forskergruppe "Selskaper, markeder og bærekraft", som nå er inne i sin andre periode (2017-2021), samt for flere internasjonale nettverk og prosjekter. Forskningen har blant annet ledet til forslag om endring av regulering av næringslivet i en mer bærekraftig retning.Hun er redaktør for International and Comparative Corporate Law Journal.


== Utgivelser ==
Sjåfjell, Beate Kristine & Bruner, Christopher M. (red.) (2019). The Cambridge Handbook of Corporate Law, Corporate Governance and Sustainability. Cambridge University Press.  ISBN 9781108473293.
Sjåfjell, Beate & Richardson, Benjamin J. (red.) (2015). Company Law and Sustainability: Legal Barriers and Opportunities. Cambridge University Press.  ISBN 978-1-107-04327-5
Sjåfjell, Beate Kristine & Fannon, Irene Lynch (2018). Creating Corporate Sustainability. Gender as an Agent for Change. Cambridge University Press.  ISBN 9781316998472.


== Referanser ==


== Eksterne lenker ==
(en) Beate Sjåfjell på Internet Movie Database
Monoleptinia

Monoleptinia er en slekt av biller som tilhører familiegruppen bladbiller (Chrysomelidae). Det er kjent 4 arter.


== Utseende ==
Små (4-5 millimeter), avlange, brune til svarte bladbiller.


== Levevis ==
Både larvene og de voksne (imago) er planteetere.


== Utbredelse ==
Slekten lever på Madagaskar.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stamme usikker
slekten Monoleptinia Laboissiere, 1932
Monoleptinia cyanoptera (Weise, 1906)
Monoleptinia geniculata Laboissiere, 1932
Monoleptinia ornatipennis Bechyné, 1957
Monoleptinia vaticinaria Bechyné, 1957


== Referanser ==


== Eksterne lenker ==
(en) Monoleptinia i Global Biodiversity Information Facility
Sant’Elena fuori Porta Prenestina

Sant'Elena fuori Porta Prenestina, eller Sant'Elena, er en kirke og titteldiakonia i Roma, dedisert til den hellige Helena. Kirken ligger ved Via Casilina i quartiere Prenestino-Labicano. Kirkens tilnavn skyldes at den ligger utenfor Porta Prenestina, som er et annet navn for Porta Maggiore.


== Historie ==
Kirken ble bygget på initiativ av pave Pius X i anledning 1600-årsjubileet av ediktet i Milano i 313 av den vestromerske keiser Konstantin den store og den østromerske keiser Licinius og innebar at kristenforfølgelsene opphørte. Kirken ble viet til Helena, Konstantins mor. Den ligger i starten av Via Casilina, tidligere Via Labicana, nær Sankt Castulus katakomber. Lenger bort ved Via Casilina ligger ruinen etter Helenas mausoleum, som Konstantin lot oppføre for sin mor.Kirken ble bygd 1913–1916 i nyrenessansestil etter tegninger av arkitekten Guglielmo Palombi. Den ble konsekrert 17. september 1916.


== Eksteriør ==
Fasaden har to nivåer. Det nedre har tre akser, det øvre én. Begge har pilastre i komposittorden. Det nedre har en hovedportal og to sideportaler. Til venstre for hovedportalen er en minnetavle over de sognebarn som omkom i et alliert bombeangrep 13. august 1943. Blant de omkomne var presten Raffaele Melis. Det øvre nivået har et stort rundt vindu. Fasaden krones av et profilert, triangulært pediment.


== Interiør ==
Interiøret er treskips med rund abside. I midtskipet er det fremstillinger av legenden om Det sanne Kors og sideskipenes tak er dekorerte med kristne motiv og symboler. I absiden er et bilde ned den helliga Helena med martyrene Tiburtius, Stratonicus og Gorgonius til høyre og Peter, Marcellinus og Castulus til venstre. Samtlige av disse martyrer ble begravd langs Via Labicana. I absidens halvkuppel ses en fremstilling av Jesu Kristi kors.


== Titeldiakonia ==
Sant'Elena fuori Porta Prenestina ble stiftet som titeldiakonia av pave Johannes Paul II i 1985.
KardinaldiakonerEdouard Gagnon: 1985–1996
Peter Poreku Dery: 2006–2008
João Braz de Aviz: 2012–


== Referanser ==


== Nettkilder ==
«Sant'Elena fuori Porta Prenestina» (italiensk). info.roma.it. Arkivert fra originalen 18. september 2019. Besøkt 18. september 2019. 


== Litteratur ==
Le chiese di Roma moderna. 3 (italiensk). Roma: Armando. 2007. s. 119–121. ISBN 978-88-6081-147-9. 
Roma (italiensk). Milano: Touring Club Italiano. 2002. s. 793. ISBN 88-365-2541-5. 
Visite a chiese romane (italiensk). Roma: Nuova Grafica Romana. 1962. s. 111–113. 
Roma: chiese, conventi, chiostri: progetto per un inventario 313—1925 (italiensk). Roma: Edilstampa. 1993. s. 423. 
Guida insolita ai misteri, ai segreti, alle leggende e alle curiosità delle Chiese di Roma (italiensk). Roma: Newton & Compton. 2000. s. 96–97. ISBN 88-8289-419-3. 


== Eksterne lenker ==
(en) Chiesa di Sant'Elena (Roma) – kategori av bilder, video eller lyd på Commons
Statsepidemiolog

Statsepidemiolog er en tittel i den svenske helseforvaltningen. Statsepidemiologen var opprinnelig sjef for epidemiologisk avdeling ved Statens Bakteriologiska Laboratorium (SBL) da avdelingen ble opprettet i 1955. Avdelingen og tittelen inngår siden 2016 i Folkhälsomyndighetens organisasjon.
Statsepidemiologen har vært disputert lege med spesialistkompetanse innen mikrobiologi (virologi/bakteriologi) eller akutte infeksjonssykdommer.


== Innehavere ==
1956–1976: Bo Zetterberg
1976–1993: Margareta Böttiger
1995–2005: Johan Giesecke
2005–2013: Annika Linde
2013–:     Anders Tegnell


== Referanser ==
DBS

DBS har flere betydninger:

Den Beste Sykkel
Disclosure and Barring Service
DB Schenker
Aston Martin DBS
Dyp hjernestimulasjon (deep brain stimulation)
Jan Trøjborg

Jan Trøjborg (født 14. desember 1955 i Horsens, død 6. mai 2012) var en dansk politiker for Socialdemokratiet. Han hadde flere ministerposter i Poul Nyrup Rasmussens regjeringer, var medlem av Folketinget, borgermester i Horsens kommune og formann i Kommunernes Landsforening.
Fra 1987 til 2005 var han medlem av Folketinget, valgt for det tidligere Vejle Amtskreds. I denne perioden innehadde han forskjellige ministerposter; industriminister (1993–1994), trafikkminister (1994–1996), erhvervsminister (1996–1998), forskningsminister (1998–1999), utviklingsminister (1999–2000) og forsvarsminister (2000–2001).Han var borgermester i Horsens kommune fra 1. januar 2007 og formann i Kommunernes Landsforening fra 19. mars 2010 frem til sin død.Trøjborg døde etter å ha falt om under et mosjonssykkelløp i Horsens.


== Referanser ==


== Eksterne lenker ==
(da) Jan Trøjborg hos Folketinget
Germà Colón i Doménech

Germà Colón i Doménech (født 30. november 1928 i Castellón de la Plana i Spania, død 22. mars 2020 i Barcelona) var en spansk romanist. Hans hovedområde var katalansk leksikologi. Han var professor ved universitetet i Basel fra 1963 til 1997.


== Lov og virke ==


=== Bakgrunn ===
Germà Colón studerte romanistikk ved universitetet i Barcelona for Antoni Maria Badia i Margarit og Martí de Riquer og absolverte sitt lisensiat i 1951. Han promoverte året etter ved universitetet i Madrid med et doktorarbeid om dialekten i sin egen hjemby Castelló de la Plana.


=== Karrière ===
Deretter fikk han et stipend som tok ham til Leuven og Zürich, der han traff europeiske romanister som for eksempel Sever Pop. Den sveitsiske filologen Walther von Wartburg foreslo ham som dosent i spansk ved universitetet i Basel, og der underviste han siden. Colon ble i 1959 habilitert og i 1963 ekstraordinære og i 1967 ordentlig professor for romansk filologi. Han ble emeritert i 1997.
Han var gjesteprofessor ved universitetet i Strasbourg (1968-1972) og det autonome universitetet i Barcelona (1973–1974).
Colon ble medlem av Real Academia de las Buenas Letras av Barcelona og med i opplagskommisjonen for Ramon Llulls verk. Han var direksjonsrådgiver for  Els Nostres Clàssics og redaksjonen for tidsskriftet Estudis de Llengua i Literatura Catalanes. Han var honorærrådgiver for det internasjonale selskap for det katalanske språk og litteratur (og president fra 1976 til 1982), og medlem av Institut d’Estudis Catalans.Han skjenket Universitet Jaume I i Castelló sitt personlige bibliotek med mer enn 20 000 bøker.Germà Colon døde den 22. mars 2020 i en alder av 91 år av covid-19.


== Utmerkelser ==


=== Priser ===
1979: Prat-de-la-Riba-prisen fra Institut d’Estudis Catalans
1981: Serra-d’Or-prisen
1985: Creu-de-Sant-Jordi-prisen fra Generalitat de Catalunya
1987: Sanchis-Guarner-prisen fra Jaume I-stiftelsen
1987: Litteraturprisen fra Generalitat de Catalunya
1988: Æresprisen fra de valencianske åndsvidenskaper
1999: Storkors av Alfons XII orden


=== Æresdoktorater ===
1984: Universitetet i Valencia
1990: Universitetet i Alicante
Universitetet Jaume I, Castellón
2003: Det autonome universitet i Barcelona


== Verk ==
El léxico catalán en la Romania (1976).
La llengua catalana en els seus textos (1978).
El panorama de la lexicografia catalana (1986).
Problemes de la llengua a València i als seus voltants (1987).
El español y el catalán, juntos y en contraste (1989).
Estudis de filologia catalana i romànica (1997).
Para la historia del léxico español (2002).
De Ramon Llull al Diccionari de Fabra. Acostament lingüístic als monuments de les lletres catalanes (2003).


== Referanser ==


== Eksterne lenker ==
 http://www.uab.es/anydelesllengues/p-colon.htm.   Arkivert 28. september 2011 hos Wayback Machine. (katalansk)
Germà Colon Domènech-stiftelsen Arkivert 23. mars 2020 hos Wayback Machine. (engelsk)
Målar Erik Eliasson

Målar Erik Eliasson, tok som eldre etternavnet Åkerblom (født 9. mai 1754 i Utanåker, i Rättvik sogn i Dalarna i Sverige, død 3. april 1811 samme sted) var en svensk militær, gårdbruker og dalmålare. Det er som dalmålare han er blitt kjent, og forskeren Svante Svärdström omtaler ham som den som utviklet dalmålningen med sine kurbitser mer enn noen andre.Eliasson tjenestegjorde i det militære i flere år. Deretter forsørget han seg og familien på sitt lille gårdsbruk i Utanåker. I tillegg malte han skap på bestilling.
På 1700-tallet var det uår og misvekst flere ganger i Dalarna, og det var mange menn som måtte spe på inntektene ved å gjøre forskjellig håndverk rundt på gårdene. Noen av dem både snekret og malte møbler. Det var ulike skaptyper som ble dekorert, både på dører og skapsider. Ifølge kunsthistorikeren Sigurd Erixon artet skaputsmykningen seg fra starten som en konkurranse mellom Norrland og Dalarna, der dalmalerne «gikk av med seieren» i 1780-årene, mest på grunn av innsatsen til skapsnekkerne og -malerne fra Rättvik. En tid syntes produksjon av rättviksskap å ha «sysselsatt en hel socken».Eliasson var en foregangsmann innen skaputsmykning. Hovedmotivet i hans skapmalerier var fra starten store, ganske naturalistiske blomsterdekorasjoner i blomsterurner, et motiv nedarvet fra renessansen. Han dannet skole, og mange anonyme rättviksmenn som malte skap på samme tid, forsøkte å etterligne hans utsmykninger. Som følge av dette ble perioden 1782–1784 rättviksstilens definitive gjennombrudd. Blomsterdekoren ble i denne tiden mer og mer stilisert: «Vilket bland annat innebar att blomsterurnan växte ut til en blom- och bladkaskad som kärnmotiv, en fantastisk symbios av blomkalk och blomkruka, men det hela symmetrisk utbrett och vanligen spegelmässigt upprepat till symmetriskt, yttäckande ornament av stark dekorativ verkan». Disse stiliserte blomstermotivene ble også etterlignet og utviklet i andre områder av Dalarna. Langt senere er disse og andre blomsterdekorasjoner i dalmålningen blitt kalt kurbits.


== Referanser ==
Kjønnsbundet arv

Kjønnsbundet arv er når arvelige egenskaper finnes i kjønnskromosomene. Fargeblindhet og blødersyke er vanlige eksempler på kjønnsbundet arv. 


== Eksterne lenker ==
https://sml.snl.no/kj%C3%B8nnsbundet_arv
https://ndla.no/nb/subjects/subject:21/topic:1:183551/topic:1:183539/resource:1:51786
... som duften av en drøm ...

... som duften av en drøm ... er en novellesamling fra 2020 av Bjarne Benjaminsen. Boken er utgitt på Orkana Forlag, og har illustrasjoner av Thore Hansen.Boken er en samling science fiction-noveller, eller «kybernetiske fabler» som det står på omslaget. Forfatteren Bjarne Benjaminsen var tidligere redaksjonsmedlem av Gateavisa. Ifølge forlaget «sirkler (novellene) inn en rystende tematikk. Er menneskenes hjerter like til alle tider, eller står vi overfor en teknologisk og sosial omkalfatring av selve menneskenaturen?» 


== Referanser ==
Bjarne Benjaminsen

Bjarne Benjaminsen (født i 1980 i Oslo) er en norsk forfatter.
Benjaminsen er oppvokst på Leknes i Lofoten.I 2020 utga han novellesamlingen ... som duften av en drøm ... på Orkana Forlag. Samlingen er illustrert av Thore Hansen. Benjaminsen var redaksjonsmedlem av Gateavisa på 2000-tallet , og bidragsyter til Gateavisas tegneseriemagasin Psykose .
I 2015 eller 2016 publiserte han diktsamlinga Kjærlighetsskjelv i avisformat. Diktene står her sammen med fotografier av Liv Santos Holm og Terje Abusdal. Forlag oppgis ikke i sistnevnte utgivelse, som også inneholder Jason Paradisas engelske diktsamling Pirate of Oslo.


== Referanser ==
Sophia Zitzmann

Sophia Zitzmann (født 20. februar 2003) er en tysk alpinist, som representerer klubben SC Gaißach.


== Idrettskarriere ==


=== Sesongen 2019/2020 ===
Zitzmann deltok i sitt første FIS-renn i november 2019, da hun kom på 41.-plass i slalåm i Pass Thurn i Østerrike. Hun deltok i det tyske juniormesterskapet (U21) i alpint i desember 2019, og kom der på sjuendeplass i kombinasjonen.Hun deltok i alpint under Vinter-OL for ungdom 2020. Der deltok hun i slalåm, men kjørte ut i første omgang.Under åpent nederlandsk mesterskap i alpint 2020 kom hun på sjuendeplass i slalåm og femteplass i storslalåm.


== Referanser ==


== Eksterne lenker ==
(en) Sophia Zitzmann – Olympedia 
(en) Sophia Zitzmann – FIS (alpint) 
(en) Profil hos Vinter-OL for ungdom 2020 Arkivert 23. mars 2020 hos Wayback Machine.
Anton Brynhildsvoll

Anton Brynhildsvoll (født 13. juli 1903 i Røros, død 20. november 1981 i Sel) var en norsk politiker for Nasjonal Samling (NS) under andre verdenskrig. Han meldte seg inn i NS og Hirden i 1940 og ble lagfører for Vinger samme år, frem til februar 1942 da han ble innstilt som fylkesfører for Hedmark og Oppland. Fra november 1942 og frem til krigens slutt var han kretsfører for Glomdalen krets.


== Andre verdenskrig ==

Brynhildsvoll var i sin tid som fylkesfører sterkt medvirkende til at det ble utarbeidet ulike lister over NS-motstandere. En av listene som ble utarbeidet inneholdt navnene til 120 lærere som tok avstand fra NS. Listen over lærere ble sendt videre til Sipo, og dannet grunnlag for arrestasjonen av 119 lærere, i tillegg til en rekke andre NS-motstandere. 
Brynhildsvoll bevilget også penger til frontkjemperkontoret ved flere anledninger.


== Domfelt for landssvik ==
I landssvikoppgjøret etter andre verdenskrig ble Brynhildsvoll dømt til ni års tvangsarbeid, inndragning av 5000 kroner og rettighetstap (tap av retten til å stemme ved politiske valg m.v.) i ti år. Han ble dømt på grunnlag av sine politiske verv, samt en rekke angiverier.


== Referanser ==
Taktisk omgåing

Taktisk omgåing er en militær taktikk som betyr å gå rundt eller igjennom fiendens defensive posisjoner for å ta kontroll på mål i fiendens bakre områder. Dette er et alternativ til frontalangrep, som i de fleste tilfeller vil bevirke større tap hos egne styrker.


== Referanser ==
Frontalangrep

Frontalangrep er en militær taktikk som betyr å angripe en fiende i fronten. Dette er hvor fiendens forsvar er sterkest, og vil føre til store tap hos egne styrker. Det kan likevel være det eneste alternativet en militær sjef har ut i fra situasjonen, og bør inneholde skinnangrep, sterk ildstøtte, samt under røykteppe og mørke.
Periode (matematikk)

En periode hos en graf er i en periodisk funksjon i matematikken definert som den lengden fra et punkt på en svingnings-graf til neste punkt i samme stilling. Det vil si at punktene på grafen må ha den samme y-verdien. Da finner du perioden ved å ta den største x-verdien minus den minste x-verdien i koordinatene til punktene.
Léo Dubois

Léo Dubois (født 14. september 1994) er en fransk fotballspiller som spiller for den tyrkiske klubben Galatasaray.


== Landslaget ==
Han ble tatt ut i Frankrikes EM-tropp til EM i fotball 2021.


== Referanser ==


== Eksterne lenker ==
(en) Léo Dubois – FIFA 
(en) Léo Dubois – UEFA 
(fr) Léo Dubois – LÉquipe 
(en) Léo Dubois – Transfermarkt 
(en) Léo Dubois – national-football-teams.com 
(en) Léo Dubois – WorldFootball.net 
(en) Léo Dubois – Soccerbase.com 
(en) Léo Dubois – FootballDatabase.eu 
(en) Léo Dubois – Soccerway 
(en) Léo Dubois – EU-Football.info
Halvor Steenerson

Halvor Steenerson (født 30. juni 1852 i Pleasant Springs i Wisconsin, død 22. november 1926 i Crookston i Minnesota) var en amerikansk advokat og republikansk politiker. Han var medlem av Representantenes hus, valgt for de nordvestlige delene av Minnesota, fra 1903 til 1923. Han var norsk-amerikaner, født i USA av foreldre som hadde utvandret fra Telemark.


== Liv og virke ==
Han var sønn av lærer Steinar Knutsen fra Meås i Seljord og Birgit Leifsdatter fra Roholt i Vrådal. Han hadde flere søsken. Foreldrene var blant de telemarkingene som allerede i 1851 utvandret til Amerika, hvor de tok slektsnavnet Steenerson. I 1853 flyttet familien til Houston County i Minnesota, hvor Halvor Steenerson vokste opp. Familien var politisk interessert, og en gang var både Halvor og to av brødrene hans, Leiv og Andrew, på tale som kongresskandidater i samme valgdistrikt. En fjerde bror, Elias Steenerson, forsøkte å bli republikansk guvernørkandidat i Minnesota.Han studerte jus ved Union College of Law i Chicago, som senere ble Northwestern University School of Law. Han fikk advokatbevilling i 1878 og praktiserte som advokat i Lanesboro og senere i Crookston i Minnesota. Han ble snart påtaleadvokat i Polk County og kommuneadvokat i Crookston.Han var medlem av Minnesotas delstatssenat 1883–1887 og medlem av Representantenes hus i den amerikanske Kongressen 1903–1923. Han var valgt fra et distrikt med mange norsk-amerikanere. Han var visepresident i den amerikanske delegasjonen til Den interparlamentariske union. Steenerson forbindes især med sitt lovgivningsarbeid for myrdyrking og lavere godspriser på jernbanen, for postvesenet og for rettighetene til indianerstammene i sitt valgdistrikt.Steenerson tapte gjenvalg til Kongressen ved Minnesotas bonde- og arbeiderpartis store fremgang ved valgene i 1922, og setet gikk til en annen telemarking, Knud Wefald. Etter dette gjenopptok Steenerson advokatyrket i Crookston.Han giftet seg i 1878 med Mary (Maria) Christofferson, som var født i Fjågesund i Telemark.


== Referanser ==


== Eksterne lenker ==
(en) Halvor Steenerson hos Amerikas forente staters kongress' biografiske kartotek
Mike Maignan

Mike Maignan (født 3. juli 1995) er en fransk fotballspiller som spiller for den italienske klubben AC Milan.


== Landslaget ==
Han ble tatt ut i Frankrikes EM-tropp til EM i fotball 2021.


== Referanser ==


== Eksterne lenker ==
(en) Mike Maignan – FIFA 
(en) Mike Maignan – UEFA 
(fr) Mike Maignan – LÉquipe 
(en) Mike Maignan – Transfermarkt 
(en) Mike Maignan – national-football-teams.com 
(en) Mike Maignan – WorldFootball.net 
(en) Mike Maignan – Soccerbase.com 
(en) Mike Maignan – FootballDatabase.eu 
(en) Mike Maignan – Soccerway 
(en) Mike Maignan – EU-Football.info
Benjamin Lecomte

Benjamin Lecomte (født 26. april 1991) er en fransk fotballspiller som spiller for Montpellier.


== Referanser ==


== Eksterne lenker ==
(en) Benjamin Lecomte – UEFA 
(fr) Benjamin Lecomte – Ligue de Football Professionnel 
(fr) Benjamin Lecomte – LÉquipe 
(en) Benjamin Lecomte – Transfermarkt 
(en) Benjamin Lecomte – WorldFootball.net 
(en) Benjamin Lecomte – FootballDatabase.eu 
(en) Benjamin Lecomte – Soccerway 
(en) Benjamin Lecomte – FBref 
(es) Benjamin Lecomte – as.com
Ellen Emmerentze Jervell

Ellen Emmerentze Thommessen Jervell (født 29. august 1990) er en norsk forfatter og journalist. 
Hun debuterte i 2018 med romanen Fjellfolk på Gyldendal forlag. Boka fikk bred og rosende omtale, blant annet oppfordret anmelder Marta Norheim i NRK leserne til å merke seg romanen og kalte den «interessant og smart».Fjellfolk ble i 2018 nominert til årets bok i Natt&Dag, sammen med Kinderwhore av Maria Kjos Fonn og prisvinner Bok om sorg (fortellingen om Nils i skogen) av Maria Navarro Skaranger. I nominasjonen het det blant annet om Fjellfolk: «Det er ikke alle debutanter som tør å forlate sin egen tilværelses trygge rammer, og heller skrive om skjebner og erfaringer langt fra deres egne. Men når noen gjør det, og gjør det godt, er det desto mer befriende». Under bokmessen i Frankfurt i 2019 ble Jervell trukket frem i den tyske avisen Die Welt som en av de nye lovende stemmene i norsk litteratur.   Samme år var hun også residenskunstner ved Ingmar Bergmans bolig på Fårö i Sverige. Før hun debuterte som forfatter, jobbet Jervell fire år som journalist i amerikanske The Wall Street Journal. Hun begynte å arbeide for avisens nordiske kontor i Stockholm som 22-åring og fortsatte siden som korrespondent i Tyskland.  Jervell er født i Oslo, men vokste opp i Vollen (Asker), Berlin og Bonn. Hun er datter av den norske diplomaten Sverre Jervell. Billedkunstner Ane Graff er hennes søster. 


== Bibliografi ==
Fjellfolk (roman) – 2018
Bra kunst om menn (roman) – 2020


== Referanser ==


== Eksterne lenker ==
Presentasjon av forfatteren på Gyldendals nettsider
Forfattersamtale med Ellen Emmerentze Jervell på Bergen Offentlige Bibliotek 9. september 2021
Jonathan Ikoné

Nanitamo Jonathan Ikoné (født 2. mai 1998) er en fransk fotballspiller som spiller for den italienske klubben ACF Fiorentina.


== Referanser ==


== Eksterne lenker ==
(en) Jonathan Ikoné – UEFA 
(fr) Jonathan Ikoné – LÉquipe 
(en) Jonathan Ikoné – Transfermarkt 
(en) Jonathan Ikoné – national-football-teams.com 
(en) Jonathan Ikoné – WorldFootball.net 
(en) Jonathan Ikoné – Soccerbase.com 
(en) Jonathan Ikoné – FootballDatabase.eu 
(en) Jonathan Ikoné – Soccerway 
(en) Jonathan Ikoné – EU-Football.info 
(en) Jonathan Ikoné – FBref
Hawa N’Diaye

Hawa Ramatou N'Diaye (født 24. juli 1995 i Strasbourg) er en fransk-senegalesisk profesjonell håndballspiller, som spiller for den franske klubben Toulon og det senegalesiske håndballandslaget.
Hun ble tatt ut i 20-mannstroppen til Frédéric Bougeant foran Håndball-VM 2019 i Japan.


== Referanser ==


== Eksterne lenker ==
(en) Hawa N'Diaye – Det europeiske håndballforbundet (EHF) 
(fr) Hawa N'Diaye – Ligue Féminine de Handball (LFH)
Niacalin Kanté

Niacalin Kanté (født 30. november 1990) er en fransk-senegalesisk profesjonell håndballspiller, som spiller for den franske klubben Sambre Avesnois og det senegalesiske håndballandslaget.
Hun ble tatt ut i 20-mannstroppen til Frédéric Bougeant foran Håndball-VM 2019 i Japan.


== Referanser ==


== Eksterne lenker ==
(fr) Niacalin Kanté – Ligue Féminine de Handball (LFH)